《五峰合涧诗·飞来峰》
宋代·释遵式

乾坤持中枢，动运非物图。
欝欝彼灵鹫，飘飘如飞凫。
层空累怪石，古木生其膚。
仁虎终安栖，白猿时号呼。
钱源注鲛室，谢月扬天衢。
曩喆多遗尘，清风来四隅。

作者简介：释遵式（九六四～一○三二），俗姓叶，字知白，天台宁海（今属浙江）人。少投东山义全出家，太宗雍熙元年（九八四）从宝云义通受业。淳化初，居宝云讲席。真宗咸平中，归天台。大中祥符中，历居景德寺、杭州昭庆寺讲席。后居复兴故天竺寺，赐号慈云。著《净土忏法》、《金光明》、《观音》诸本忏仪行世，又号慈云忏主。仁宗明道元年卒，年六十九。